dh-unibe/image-text_koenigsfelden-charters-post-1500 huggingface dataset:
Ich, Marquart von Baldegg, ritter, herˀ ze Schenkemberg, beken̄ offenlich mitt disē
brief, das ich uff siner dat ✳ Werna Stillin von Stilli und sinen lechenerben den
halben teil einer matten mitt ir rechtūg und zuͦgehoͤrd, gelegen in Ital, ist die obrest
der driger matten, so der Vischer gewesen und lechen sind, ✳ und er und Uͦlrich Lener
hand die von Hansen Vischer, dem mùller von Rùfnach, erkouft und also geteilt,
zuͦ rechtem manlechen gelichen hab und lich inen die, was ich inen daran von
und durch recht lichen sol, mag oder zetuͦnd hab, nach dem die von alter har zelechē komen und gebracht ist, in̄zehabent, zenutzēt, zeniessent und mir un̄ minē
nachkomē hnˀ zû Schenkembˀg davon und mitt gewertig, gedienstig un̄ gehorsam zesind und tuͦnd alles das, so lechēman irm lechenhern von ir lechnen
wegen schuldig sind nach lechens und lands recht, sitt und gewonheit ungevarlich, des er mir ouch gesworn und ein gegenbrief geben hât. ✳ mitt urkùnd disz
briefs, ✳ mitt minem angehencktem insigel des zuͦ warem urkùnd vˀsigelt,
geben uff donstag nach mittervasten, nach Cristi gebùrt vierzechenhundtˀ
fùnfzigundfùnf jar. ✳
Königsf. 680
Ital
Wˀna Stilli
Staatsarchiv
AARGAU
in Elfingˀ lad₎
ein mannlechen brieff
um̄ die matt₎ in Itelen
Balldeggˀ
v b ✳
xxx
✳ K ✳
✳ B ✳ 10 ✳